
     R E F E R A T  D E  A P R O B A R E
  privind modificarea  Anexei  la  Hotărârea Consiliului Local al Municipiului Brad  nr. 152/2020 privind organizarea comisiilor de specialitate ale
 Consiliului Local al Municipiului Brad



	Prin adresa înregistrată la Primăria Municipiului Brad sub nr. 36777/18.07.2022,  domnul Csernatoni Ioan, consilier local ales pe listele Partidului Ecologist Român, și-a prezentat actul de demisie din funcția de consilier local în Consiliul Local al Municipiului Brad.
	De această demisie Consiliul Local al Municipiului Brad a luat act prin Hotărârea nr. 102/2022 adoptată în ședința ordinară din data de 27 iulie 2022.
	Prin  Încheierea civilă nr. 998/CC/2022  pronunțată în ședința publică din camera de consiliu din data de 4 august 2022 în dosarul nr. 1474/195/2022 al Judecătoriei Brad a fost validat mandatul consilierului declarat supleant pe listele Partidului Ecologist Român la alegerile locale din anul 2020, doamna Neagu - Moldovan Maria.
Astfel, consider că se impune modificarea componenţei Comisiei de studii economice, prognoze, buget, finanțe și respectiv a Comisiei pentru administrarea domeniului public și privat, servicii publice și comerț întrucât domnul consilier local, Csernatoni Ioan,  făcea parte din acestea.
În contextul celor de mai sus și ținând cont de depunerea jurământului de către domana Neagu - Moldovan Maria la începutul ședinței Consiliului Local al Municipiului Brad din data de 17.08.2022, am inițiat prezentul proiect de hotărâre prin care am propus modificarea Anexei la Hotărârea Consiliului Local nr. 152/2020 privind organizarea comisiilor de specialitate ale Consiliului Local al Municipiului Brad, cu modificările și completările ulterioare, în sensul înlocuirii domnului consilier local, Csernatoni Ioan, cu  doamna consilier local, Neagu – Moldovan Maria și-l spun spre dezbatere plenului Consiliului Local al Municipiului Brad în forma prezentată.
	Invoc în susţinerea propunerii mele prevederile art. 124, art. 125 și ale art. 129 alin. 1 din O.U.G. nr. 57/2019 privind Codul administrativ, cu modificările și completările ulterioare.

